PATVIRTINTA

Vilniaus rajono savivaldybės

administracijos direktorės

2023 m. kovo 1 d.

įsakymu Nr. A27(1)-595

Priedas Nr. 12

**Vilniaus rajono savivaldybės administracijos Nemenčinės seniūnijos**

**2023 m. veiklos planas**

1. **Vilniaus rajono savivaldybės administracijos Nemenčinės seniūnijos aplinka.**

1.1. Seniūnijos plotas, miestelių, kaimų trumpa charakteristika.

Nemenčinės seniūnija yra Vilniaus rajono šiaurės rytuose. Seniūnijos teritorija yra aplink Nemenčinės miestą. Ribojasi su Bezdonių, Buivydžių, Sužionių, Paberžės ir Riešės seniūnijomis, Švenčionių r. sav. Seniūnijos teritorijos plotas sudaro 15251 ha. Seniūnijoje yra 108 kaimai. Didžiausios gyvenvietės tai: Didžiosios Kabiškės, Rudausiai, Kreivalaužiai, Tuščiauliai, Eitminiškės, Raudondvaris. Seniūnijai būdingi įvairūs kraštovaizdžiai: vakaruose kyla banguota, nedidelių raistų ir miškų dengiama aukštuma, o rytuose paviršius leidžiasi į [Neries-Žeimenos žemumą](https://lt.wikipedia.org/wiki/Neries-%C5%BDeimenos_%C5%BEemuma), kurioje veši [Nemenčinės miškai](https://lt.wikipedia.org/wiki/Lavori%C5%A1ki%C5%B3-Nemen%C4%8Din%C4%97s_mi%C5%A1kai). Rytine seniūnijos riba teka [Neris](https://lt.wikipedia.org/wiki/Neris), į ją teka [Žeimena](https://lt.wikipedia.org/wiki/%C5%BDeimena), [Jusinė](https://lt.wikipedia.org/wiki/Jusin%C4%97), [Nemenčia](https://lt.wikipedia.org/wiki/Nemen%C4%8Dia" \o "Nemenčia), [Sąvalka](https://lt.wikipedia.org/w/index.php?title=S%C4%85valka&action=edit&redlink=1" \o "Sąvalka (puslapis neegzistuoja)); kitas didesnis upelis yra [Žalesos](https://lt.wikipedia.org/wiki/%C5%BDalesa_(up%C4%97)) intakas [Girija](https://lt.wikipedia.org/wiki/Girija_(up%C4%97)" \o "Girija (upė)). Yra ežerų: [Girija](https://lt.wikipedia.org/wiki/Girija_(e%C5%BEeras)" \o "Girija (ežeras)), [Gėla](https://lt.wikipedia.org/wiki/G%C4%97la_(e%C5%BEeras)), [Gėlaitis](https://lt.wikipedia.org/wiki/G%C4%97laitis" \o "Gėlaitis), Raudondvario ežeras, Stripūnų ežeras.

1.2. Seniūnijos gyventojai (einamųjų metu sausio 1 d. duomenimis).

Seniūnijos teritorijoje 2023-01-01 dienai deklaravusių gyvenamąją vietą gyventojų – 3964. Iš jų:

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 2597 |
| Pensinio amžiaus | 675 |
| Vienišų asmenų | 68 |
| Vienišų nusenusių | 33 |
| Daugiau nei 75 m. amžiaus | 315 |
| Suaugusiųjų neįgaliųjų | 240 |
| Vaikų su negalia iki 18 m. | 15 |
| Darbingo amžiaus neįgaliųjų | 116 |
| Socialinę atskirtį patiriančios šeimos | 10 |

1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Nemenčinės seniūnijoje užregistruotos 7 seniūnaitijos: D. Kabiškių – seniūnaitė Teresa Sokolovska, Rudausių – seniūnaitis Edvard Jančura, Kreivalaužių – seniūnaitė Alina Černiavska, Tuščiaulių – seniūnaitis Vladimir Reket, Raudondvario – seniūnaitis Zbignev Bortkevič, Eitminiškių – seniūnaitis Česlav Bačul ir Grąžtelių – seniūnaitis Aleksandr Černiavskij.

Seniūnijoje veikia bendruomenės: Rudausių kaimo bendruomenė, Kabiškių kaimo bendruomenė, Kalnuotės bendruomenė (Kalnuotės V k.), Nemenčinės II kaimo bendruomenė, Nemenčinės bendruomenė (Vilkaraisčio k.), Europos geografinio centro bendruomenė.

Seniūnijos teritorijoje yra sodo bendrijos: „Legotė“, „Raudondvaris“, „Santaka“, „Vilija-1“.

1.4. Švietimo įstaigos (pavadinimas, vaikų sk., pagrindinė informacija apie įstaigą).

Seniūnijos teritorijoje veikia:

* Eitminiškių pagrindinė mokykla – 61 moksleivis. Mokykloje ugdymas vyksta lenkų kalba.
* Eitminiškių gimnazija – 269 moksleiviai. Gimnazijoje ugdymas vyksta lietuvių kalba.
* Kabiškių vaikų lopšelis-darželis – 56 vaikai. Ugdymas vyksta lenkų ir lietuvių kalbomis.
* Nemenčinės vaikų darželio skyrius Rudausių daugiafunkcis centras – 23 vaikai. Ugdymas vyksta lenkų ir lietuvių kalbomis.

1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Nemenčinės seniūnijoje veikia 3 Vilniaus rajono centrinės bibliotekos filialai – Kabiškių, Rudausių ir Eitminiškių. Seniūnijoje yra Nemenčinės daugiafunkcinio kultūros centro Eitminiškių ir Kabiškių skyriai. Rudausių kaime veikia daugiafunkcis centras.

Seniūnijos teritorijoje veikia įstaigos, teikiančios ilgalaikę ir trumpalaikę socialinę globą ir slaugą senyvo amžiaus asmenims ir suaugusiems darbingo amžiaus asmenims su negalia, tai VšĮ „Senevita“ Ryšininko k. ir VšĮ „Gėlos globos namai“ Tuščiaulių k.

Seniūnijoje yra katalikų bendruomenės Šv. Antano Paduviečio bažnyčia Eitminiškių k. Pamaldos laikomos tik lenkų kalba.

Eitminiškių ir D. Kabiškių k. yra sporto aikštelės su dirbtine danga.

1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Prižiūrimų žaliųjų viešųjų teritorijų plotas seniūnijoje sudaro 3,5 ha.

Seniūnijoje yra 2 veikiančios (Eitminiškių katalikų ir Purnuškių stačiatikių) ir 5 neveikiančios kapinės (Meškonių, Mileikių, Barūnėlių, Rudausių, Radžiūlių).

UAB „Reverans“ teikia laidojimo paslaugas Vilniaus r., Pučkalaukio kaime, kur yra įrengtos šarvojimo salės.

Nemenčinės seniūnijos teritorijoje yra Mileikių sodyba, kaimo turizmo sodyba „Baran-Rapa“ Rėvos k., netoli Gėlos ežero Nemenčinės pušynuose įsikūręs Viva Green Resort kompleksas.

Seniūnijoje yra Parčevskio dvaras su gamybiniais pastatais Raudondvario k., vandens malūno liekanos Piliakalnio kaime.

Seniūnijos teritorijoje yra Europos centro kraštovaizdžio draustinis, Nemenčinės piliakalnis, Bernotų piliakalnis, Lietuvos Respublikos geologijos gamtos paminklas – Skališkių ola ir šaltinis, esantys Liucionių k.

Teritorijoje yra 4 parduotuvės. Pasirašyta sutartis dėl laikinos prekybos nuomos vietos Aušros g. 4A Rudausių k. su Irenos Michalkinos PĮ.

1.7. Seniūnijos teritorijoje esančios įmonės (veiklos pobūdis, darbuotojų sk.).

**Stambesnių Nemenčinės seniūnijos įmonių**

**sąrašas**

|  |  |  |  |
| --- | --- | --- | --- |
| **Eil. Nr.** | **Įmonės pavadinimas** | **Veiklos pobūdis** | **Darbuotojų skaičius** |
| 1. | UAB „Cestos maistas“ | kiaulių auginimas | 91 |
| 2. | UAB „Vilnika“ | siuvimo paslaugos | 280 |
| 3. | UAB „Alazanė“ | medienos gaminiai, gamyba | 24 |
| 4. | UAB „Akvasanas“ | skalbimo priemonių fasavimas | 10 |
| 5. | UAB „Nartida ir Ko“ | nealkoholinių gėrimų gamyba | 8 |

1. **Vilniaus rajono savivaldybės administracijos Nemenčinės seniūnijos vidinė struktūra, valdomi ištekliai.**

2.1. Nemenčinės seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla Vilniaus rajono savivaldybės administracijos Nemenčinės seniūnija siekia: atlikti vietinės reikšmės kelių ir gatvių priežiūros darbus, užtikrinti vietinių kelių bei gatvių apšvietimo tinklų priežiūrą, užtikrinti viešųjų erdvių tvarkymą, teikti socialinę priežiūrą, aktyvinti kultūrinį ir sportinį gyvenimą.

2.2. Seniūnijos vidinė struktūra (darbuotojų skaičius, pareigos).

Nemenčinės seniūnijos vidinė struktūra: seniūnas, vyr. raštvedys, vyresn. finansininkas, vyresn. soc. darbo organizatorius, inspektorius, 3 vyresn. specialistai, valytojas, kapinių prižiūrėtojas ir 4 kiemsargiai.

2.3. Seniūnijos turtas apskaitomas seniūnijos balanse, lėšos.

Seniūnijos balanse apskaitomas savivaldybės turtas – 3458924 Eur ir valstybės patikėjimo teise valdomas turtas – 595940 Eur. Rengiant seniūnijos veiklos planą buvo atsižvelgta į lėšų poreikio 2023 metams sąmatą. Seniūnijos 2023 metų patvirtinta sąmata – 1155900 Eur.

2.4. Užimtumo didinimo programa (lėšos, įdarbinta žmonių, veikla).

Užimtumo didinimo programai finansavimas nenumatytas.

1. **Vilniaus rajono savivaldybės administracijos Nemenčinės seniūnijos misija, vizija.**

3.1. Seniūnijos misija.

Atsakingai ir profesionaliai atlikti viešųjų paslaugų teikimo gerinimą, atsižvelgiant į Vilniaus rajono Nemenčinės seniūnijos bendruomenės poreikius ir lūkesčius, nuolat tobulinant teikiamų paslaugų kokybę.

3.2. Seniūnijos vizija.

Vilniaus rajono Nemenčinės seniūnija – tai Vilniaus rajono dalis, turtinga natūralios ir sveikos gamtos išteklių, bei turinti išvystytą turizmo paslaugų infrastruktūrą. Čia sutelkti draugiški bendruomenės nariai gyvena, dirba ir kuria patogioje ir saugioje aplinkoje. Siekiant rūpintis seniūnijos ir gyventojų gerove, numatoma kurti saugią ir patogią gyvenamąją aplinką.

3.3. Einamųjų metų seniūnijos metinio veiklos plano tikslai.

1. Gatvių apšvietimo, pagal Nemenčinės seniūnijai gatvės apšvietimui skirtą biudžetą bei seniūnaičių sueigoje patvirtintą gatvių apšvietimo sąrašą, įrengimas;
2. Vietinės reikšmės kelių ir gatvių profiliavimas, remonto bei priežiūros darbai;
3. Šienavimas, krūmų, augančių prie vietinės reikšmės kelių pašalinimas, viešųjų erdvių priežiūrą ir teritorijos tvarkymas;
4. Medžių kirtimo ir genėjimo darbai;
5. Kelio ženklų ir lentelių su gatvių pavadinimais prie valstybinės reikšmės ir vietinės reikšmės kelių įrengimas, remiantis Kelio ženklų, greitį mažinančių priemonių, sferinių kelio veidrodžių ir užtvarų įrengimo darbo grupės protokolais;
6. Visų vaikų žaidimo aikštelių Nemenčinės seniūnijoje įrenginių techninis patikrinimas (priežiūra);
7. Nemenčinės g., D. Kabiškių k. apšvietimo projektavimas;
8. Gatvių apšvietimo rekonstrukcija (šviestuvų keitimas) Gaukštonių k.;
9. Nemenčinės seniūnijos D. Kabiškių, Rudausių, Eitminiškių k., Nemenčinės II k., Kukutiškių k., Piliakalnio k., gatvių apšvietimo modernizavimas pagal įgyvendinamą projektą ,,Gatvių apšvietimo modernizavimas Vilniaus rajono savivaldybėje“;
10. Projektavimas apšvietimo: Ružiškių k., Karveliškių k., Kreivalaužių k., Vilijos g., Dasionių k., Barūnėlių k., Eitminiškių k. Bažnyčios g. (prie kapinių apšvietimas), prie Kabiškių darželio;
11. D. Kabiškių k. tvenkinio išvalymo darbai;
12. D. Kabiškių k., Nemenčinės g. šaligatvio ir pėsčiųjų tako projektavimas;
13. Stovėjimo aikštelės prie vaikų darželių Mokyklos g., Rudausių k. projektavimas;
14. D. Kabiškių k. skvero parkinio apšvietimo projektavimas;
15. D. Kabiškių k. skvero parkinio apšvietimo įrengimas;
16. D. Kabiškių k. skvero takų įrengimas;
17. D. Kabiškių k. skvero apželdinimas;
18. Krepšinio aikštelės įrengimas Rudausių k. skvere;
19. Archeologiniai žvalgymo darbai Nemenčinės piliakalnio teritorijoje;
20. Pėsčiųjų tilto įrengimas Piliakalnio k. per Nemenčios upelį;
21. Eitminiškių kapinių teritorijos nusausinimo ir lietaus sistemos nuvedimo projektavimas;
22. Nemenčinės kapinių teritorijos plėtros projektavimas;
23. A. Parčevskio g. 25, Raudondvario k. esančio savivaldybės būsto pastato ekspertizė.

**Einamųjų metų KPPP ir Vietos bendruomenių savivaldos programos lėšų poreikis.**

4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

2023 metais planuojama panaudoti skirtas KPPP lėšas vietinės reikšmės kelių (gatvių) remonto, rekonstrukcijos bei priežiūros darbams:

1. **VL7651** Kalnelių g., Piliakalnio k., asfaltbetonio dangos įrengimas (nauja danga) ilgis apie 666 m;
2. **VL7658** Gamyklos g., Raudondvario k., asfaltbetonio dangos įrengimas (nauja danga) ilgis apie 500 m;
3. **VL7607** Rudausių g., Rudausių k.., asfaltbetonio dangos įrengimas (nauja danga) ilgis apie 300 m;
4. **VL7659** Stripūnų g., Stripūnų k., asfaltbetonio dangos įrengimas (nauja danga) ilgis apie 450 m;
5. **VL0504** Voskonių k., žvyro - skaldos pagrindo (dangos) įrengimas, ilgis apie 1000 m;
6. D. Kabiškių k. (Liepų g. atšaka), asfaltbetonio dangos remontas (ištisinis asfaltavimas ant esamos asfaltbetonio dangos) ilgis apie 50 m.

4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Planuojamos vietos bendruomenių savivaldos programos lėšų poreikis – 3000 Eur.

4.3. Iš savivaldybės biudžeto skirtos lėšos įsiskolinimams dengti.

Iš savivaldybės biudžeto skirtos lėšos įsiskolinimams dengti – 526 Eur.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | |  | |  | |  |  |  | | | | |  |  |  | | |
| **Programos kodas** | **Programos tikslo kodas** | | **Uždavinio kodas** | | **Priemonės kodas** | | **Priemonės**  **pavadinimas** | **Rezultatai/ Vertinimo kriterijai** | **Savivaldybės biudžeto asignavimai** | | | | | **Iš viso** | **Pastabos** |  | | |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** | | | | | | | | | | | | | | | |  | | |
| 03 | 01 | | **Plėtoti rajono gyventojams patogią ir saugią susisiekimo sistemą** | | | | | | | | | | | | |  | | |
| 03 | 01 | | 03 | | **Apšviesti rajono gyvenviečių gatves ir plėsti gatvių apšvietimo tinklus** | | | | | | | | | | |  | | |
| 03 | 01 | | 03 | | 01 | | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Apšviesta 16 seniūnijos gyvenviečių gatvių tamsiu paros metu, įvykdytas el.tinklų einamasis remontas, atlikta el.tinklų priežiūra, įrengtas gatvių apšvietimas Liepų g.D. Kabiškių k,, įrengtas skverų apšvietimas Kabiškių k. ir Kreivalaužių k.. | 150,0 |  |  | 150,0 |  | 150,0 |  |  | |
| **Valdymo programa (04)** | | | | | | | | | | | | | | | |  | | |
| 04 | 01 | | **Užtikrinti sklandų savivaldybės institucijų darbą** | | | | | | | | | | | | |  | | |
| 04 | 01 | | 01 | | **Sudaryti sąlygas Savivaldybės funkcijų vykdymui** | | | | | | | | | | |  | | |
| 04 | 01 | | 01 | | 04 | | Seniūnijų darbo organizavimas | Vykdoma nuolat | 264,3 |  | 2,0 | 266,3 |  | 266,3 |  |  | |
| **Saugios ir švarios gyvenamosios aplinkos kūrimo programa (05)** | | | | | | | | | | | | | | | |
| 05 | 01 | | **Užtikrinti gyventojams nepertraukiamą komunalinių paslaugų teikimą** | | | | | | | | | | | | |
| 05 | 01 | | 02 | | **Palaikyti rajone švarią aplinką** | | | | | | | | | | |
| 05 | 01 | | 02 | | 05 | | Atliekų tvarkymas (bešeimininkių šiukšlių surinkimas ir išvežimas) seniūnijose | Išvežtos šiukšlės iš bendro naudojimo zonų D.Kabiškių, Eitminiškių, Rudausių, Kreivalaužių gyvenviečių , sutvarkyta poilsio zona prie Gėlos ežero. Sutvarkytos kapinės Eitminiškių ir Purnuškių k. | 10,0 |  |  | 10,0 |  | 10,0 |  |
| 05 | 01 | | 02 | | 06 | | Viešųjų erdvių (kapinių, poilsio zonų ir pan.) tvarkymas seniūnijose | Seniūnijai priklausančių žvyrkelių greideravimas., vietinių kelių paprastojo remonto darbai, sniego valymas esant poreikiui; nupjauti avariniai medžiai seniūnijos teritorijoje; kelio VL7659 Stripūnų k. 450m. asfaltbetoninės dangos įrengimas,  krepšinio aikštelės įrengimas Rudausių k., p, vaikų žaidymo aikštelių įrengimas Kreivalaužių k, tiltelio įrengimas per Nemenčios upelį Piliakalnio k., pėsčiųjų takelių Kabiškių k. ir Kreivalaužių k. įrengimas, parko įrengimas Kabiškių k., projektai :  Nemenčinės kapinių teritorijos plėtros, Eitminiškių kapinių melioracijos, | 707,6 |  |  | 707,6 |  | 707,6 |  |
| **Socialinės atskirties mažinimo programa (08)** | | | | | | | | | | | | | | | |
| 08 | | 01 | | **Didinti socialiai remtinų asmenų integraciją į visuomenę ir mažinti socialinę atskirtį** | | | | | | | | | | | |
| 08 | | 01 | | 01 | | **Teikti socialinę paramą** | | | | | | | | | |
| 08 | | 01 | | 01 | | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat | 22,0 |  |  | 22,0 |  | 22,0 |  |

Seniūnė Valerija Stakauskaitė

Vyresn. finansininkė Janina Bistrickienė